Publication: Magyar Közlöny
Issue: MK-1999-66 (Year: 1999, Number: 66)
Era: 1990-2004
Section: törvény végrehajtásáról szóló 10/1995. (IX. 28.) KTM rendelet (a továbbiakban: Ktr.) 1. §-a helyébe a következő
Paragraph Index: 235

(2) Az (1) bekezdés szerinti visszaigénylés iránti kérelmet az 5. számú melléklet 1. számú táblázat szerinti nyomtatványon lehet benyújtani, amelyet a termékdíjköteles termék — beleértve más termékkel vagy más termék részeként — exportálását igazoló vámárunyilatkozat, kitárolási rendelkezés (vámszabadterületről külföldre irányuló export esetén), a termékdíjköteles termék megvásárlását igazoló [a 14. § (1) bekezdése szerint kiállított] számla egy példányával, anyagmérleggel együtt kell a KAC kezelését végző szerv számára megküldeni negyedévenként, a negyedévet követő hó 20. napjáig. A visszaigénylés benyújtásával egyidejűleg a visszaigénylőnek igazolnia kell azt is, hogy a Vám- és Pénzügyőrséggel valamint az Adó- és Pénzügyi Ellenőrzési Hivatallal szemben 30 napnál régebbi tartozása nincs. A KAC kezelését végző szerv a visszaigénylés jogosságának ellenőrzését követően, de legkésőbb 60 napon belül a termékdíjat visszautalja az exportálónak.

Source: https://magyarkozlony.hu/hivatalos-lapok/e84b43d1d3f7f5ec5ddac2188721ce36a5d28b2a/dokumentumok/291a2b74d89f6e8bb9c975c3bec990b9212773a2/letoltes